EkBass/fiwiki-20250220-pages-articles huggingface dataset:
Pekko (nimi)

Pekko on suomalainen miehen etunimi. Pekon nimipäivä on 29. kesäkuuta. Pekko- nimisiä on Suomessa kesäkuuhun 2021 mennessä ollut 668. Nimeä ei ole annettu yhdellekään naiselle. Nimimuunnos Pekko on pääasiassa itäsuomalainen, joskin siitä on tietoja myös Pohjanmaalta. Myös se on jo vanha: asiakirjoissa siitä on tietoja jo keskiajalta, 1400-luvulta. Nimen pohjalta syntyneitä sukunimiä ovat esimerkiksi Hämeessä ja Kymenlaaksossa yleinen Pekkola ja savolainen Pekkonen. Kalenterinimenä Pekko on melko uusi tulokas: se on ollut Pietarin ja Pekan rinnalla vuodesta 1953. Pekko on suomalaisen mytologian olento, pellonpekko, myyttinen kylväjä. Häneltä sai myös apua peltojen kylvämiseen. Hän oli maanviljelyn ja peltojen jumala. Pekkoa pidettiin myös oluen jumalana. Uno Harvan mukaan Pekko oli antiikin Bacchusen tapaan myös laulun ja runouden jumala. == Tunnettuja Pekko-nimisiä == * Pekko Kopsa (1887–1969), Maalaisliiton kansanedustaja * Pekko Käppi (s. 1976), jouhikkotaiteilija ja etnomusikologi * Pekko Pesonen (s. 1976), elokuva- ja televisiokäsikirjoittaja ja dramaturgi * Hassun-Pekko, oik. Petter Komppa (1852–1922), kansanmuusikko ja viulupelimanni === Kuvitteellisia Pekko-nimisiä === * Pekko Aikamiespoika, elokuvahahmo. * Pekko Pelikaani, Pelicans-jääkiekkoseuran maskotti. ==Lähteet== *Kotimaisten kielten tutkimuskeskuksen nimitoimiston puhuttelunimikokoelma. Helsinki. === Viitteet === Luokka:Etunimet
Auslan

Auslan eli australialainen viittomakieli on Australiassa käytetty viittomakieli. Auslan on lyhenne sanoista Australian Sign Language. Kielellä on 14 000 käyttäjää. Australialainen viittomakieli on kehittynyt brittiläisestä viittomakielestä ja on sukua myös uusiseelantilaiselle viittomakielelle. Vaikutteita on tullut myös irlantilaisesta ja amerikkalaisesta viittomakielestä. Kieli käyttää kaksikätisiä sormiaakkosia, kuten brittiläinen ja uusiseelantilainen viittomakieli. Auslan kehittyi Isosta-Britanniasta tulleiden kuurojen siirtolaisten keskuudessa 1800-luvulla. == Lähteet == == Aiheesta muualla == *auslan.net * Auslan online dictionaries Luokka:Viittomakielet Luokka:Australian kielet
Holidays in the Sun

Holidays in the Sun on brittiläisen punkyhtyeen Sex Pistolsin neljäs single. Se on yhtyeen viimeinen single ennen laulaja Johnny Rottenin eroamista. Kappale kertoo yhtyeen matkasta Berliiniin, Saksaan. ”Holidays in the Sun” -kappale julkaistiin yhtyeen ainoalla studioalbumilla Never Mind the Bollocks, Here’s the Sex Pistols. Se on albumin ensimmäinen kappale. Singlen B-puolena oli kappale ”Satellite”, joka löytyy myös albumilta Spunk. ==Singlen tiedot== #Holidays in the Sun – 3:21 #Satellite – 4:11 ==Kokoonpano== *Johnny Rotten – laulu *Steve Jones – kitara ja basso *Paul Cook – rummut Luokka:Vuoden 1977 kappaleet luokka:Sex Pistolsin kappaleet Luokka:Protestilaulut
Tuomas Vitikka

Tuomas Vitikka on Eino Leinon esikoisromaani joka ilmestyi vuonna 1906. Se käsittelee suomalaista yhteiskuntaa ja sen mullistuksia päähenkilönsä Tuomas Vitikan kautta.Kainuun Leino-seura Teos on ns. Routavuositrilogian ensimmäinen osa, muut osat ovat Jaana Rönty (1907) ja Olli Suurpää (1908). Tuomas Vitikka sai ilmestyessään ristiriitaiset arviot. Kehuja tuli satiirista sekä ajankohtaisuudesta, moitteita taas hajanaisuudesta. == Lähteet == == Aiheesta muualla == * Kansalliskirjasto: Teoksen arvosteluita ja muita leikkeitä sanomalehdistä Luokka:Suomalaiset romaanit Luokka:Vuoden 1906 kirjat Luokka:Eino Leinon teokset
Victoria Cougars

thumb|Victoria Cougarsin kauden 1925 peliasu Victoria Cougars oli kanadalainen jääkiekkojoukkue, joka pelasi PCHA- ja WHL-liigaa. Joukkue oli kotoisin Brittiläisen Kolumbian Victoriasta. Vuonna 1922 joukkue muutti nimensä Victoria Cougarsiksi. Tätä ennen se oli pelannut nimellä Aristocrats. Cougars voitti Stanley Cupin vuonna 1925 ja seuraavana vuonna puolusti mestaruuttaan NHL-joukkue Montreal Maroonsia vastaan, mutta hävisi. Tämän jälkeen Stanley Cup -pokaalia alettiin jakaa pelkästään NHL:n mestarille, joten Cougars oli viimeinen NHL:n ulkopuolinen joukkue, joka voitti Stanley Cupin. WHL-liiga hajosi samalla ja monet Cougarsin pelaajista myytiin Detroitiin, jonka joukkue otti nimen Detroit Cougars, josta tuli muutaman vuoden päästä Detroit Red Wings. Huomattavin Cougarsissa pelannut pelaaja on Hockey Hall of Fame -jäsen Frank Frederickson Luokka:Brittiläisen Kolumbian jääkiekkoseurat Luokka:Entiset jääkiekkoseurat
Hōryū-ji

Hōryū-ji (, "kukoistavan lain temppeli") on Ikarugan kylässä Naran prefektuurissa Japanissa sijaitseva buddhalainen temppeli. Temppelin koko nimi on Hōryū gakumon-ji (), suomeksi "kukoistavan lain opettamisen temppeli". Temppeli toimii myös seminaarina ja luostarina ja sitä pidetään yhtenä maailman vanhimmista puurakennuksista. Vuonna 1993 Hōryū-ji nimettiin yhdeksi Unescon maailmanperintökohteeksi ja lisäksi Japanin hallitus on listannut temppelin yhdeksi maan kansallisaarteista. == Historia == Shōtoku Taishi päätti rakennuttaa temppelin 600-luvun alussa. Temppelin rakentajana toimi Kongō Gumi -niminen yritys; tähän aikaan temppeli tunnettiin nimellä "Ikaruga- dera" (). Ensimmäinen temppeli valmistui vuonna 607. Se omistettiin Yakushille, joka oli parantamisen Nyorai (Buddhan ilmentymä). Toinen henkilö, jota temppelin rakentamisella haluttiin kunnioittaa, oli Shōtoku Taishin isä keisari Yōmei. Kaivaukset ovat osoittaneet, että alkuperäinen temppeli sijaitsi nykyisen temppelin itäosassa. Alkuperäinen temppeli tuhoutui salamaniskun seurauksena syttyneessä tulipalossa vuonna 670. Vuosien 670 ja 700 välillä temppeli rakennettiin uudestaan, mutta sen sijaintia muutettiin hieman. Hōryū-jia on sittemmin korjattu ja sen sijainti on siirtynyt myös 1100-luvun alussa, vuonna 1374 ja vuonna 1603. On arvioitu, että vain noin 15-20 prosenttia nykyisen Kondōn rakennusmateriaaleista on alkuperäisestä temppelistä. Soga-klaani kukisti Shōtokun suvun valtataistelussa, ja suku hävitettiin. Sogat kuitenkin kunnioittivat kilpailevaa sukua ja sallivat temppelin jälleenrakennuksen. Temppelistä tuli myöhemmin merkittävä Hossō- buddhalaisuuden uskonnollinen keskus. == Kuvia == Kuva:Horyu- ji48n4350.jpg|Temppelin viisikerroksinen pagodi. Kuva:Horyu- ji12s3200.jpg|Kuvassa oleva temppelin kondō on yksi maailman vanhimmista puurakennuksista. == Lähteet == == Aiheesta muualla == * Hōryū-ji Luokka:Japanin buddhalaiset temppelit Luokka:Unescon maailmanperintökohteet Japanissa Luokka:Naran prefektuuri Luokka:Seulonnan keskeiset artikkelit
Pianokonsertto nro 21 (Mozart)

Wolfgang Amadeus Mozartin Pianokonsertto nro 21 C-duuri (KV 467) valmistui vuonna 1785. Siinä on kolme osaa: # Allegro maestoso # Andante # Allegro assai Konsertto on saanut sen alkuperään liittymättömän lisänimen Elvira Madigan, koska sen Andante-osaa käytettiin Bo Widerbergin ohjaamassa kansainvälisesti menestyneessä ruotsalaiselokuvassa Elvira Madigan (1967).Grayson, David A. (1998). Mozart, Piano concertos no. 20 in D minor, K. 466, and no. 21 in C major, K. 467. Cambridge University Press, ISBN 978-0-521-48475-6Mordden, Ethan (1986). A guide to orchestral music: the handbook for non-musicians Oxford University Press, ISBN 978-0-19-504041-8 ==Lähteet== 21 Luokka:1780-luvun musiikkiteokset
Gábor Babos

thumb|Gábor Babos Gábor Babos (s. 24. lokakuuta 1974 Sopron, Unkari) on unkarilainen entinen jalkapallomaalivahti. Babos pelasi Alankomaissa vuodesta 2002 vuoteen 2013. Hän siirtyi NAC Bredaan kotimaansa pääsarjasta MTK Budapestin joukkueesta. Babos edusti Feyenoordia kaudet 2004 – 2010, josta hän siirtyi NEC Nijmegenin riveihin. Hän pelasi viimeiset sarjapelit elokuussa vuonna 2012. == Lähteet == Luokka:Unkarilaiset jalkapalloilijat Luokka:Vuonna 1974 syntyneet Luokka:Elävät henkilöt
Kaartamo Kettunen Kuustonen

Kaartamo Kettunen Kuustonen oli Esa Kaartamon, Edu Kettusen ja Mikko Kuustosen yhteinen musiikkiprojekti vuosituhannen vaihteen paikkeilla. == Julkaisut == === Albumit === *Kaartamo Kettunen Kuustonen (1998) *Laulava sydän (2002) === Singlet === *Kuningatar (1998) *Fiiliksellä beibi (1998) *Elämän haamu (1998) *Totuuden henki (2001) *Ilona (2002) Luokka:Suomalaiset yhtyeet
St. Johns (Arizona)

St. Johns (navajoksi Tsézhin Deezʼáhí) on Apachen piirikunnan pääkaupunki, Arizonassa, Yhdysvalloissa. Vuonna 2009 St. Johnsissa asui 3 675 henkilöä.http://factfinder.census.gov/servlet/SAFFPopulation?_event=Search&geo;_id=16000US0468990&_geoContext=01000US%7C04000US04%7C16000US0468990&_street=&_county=st.+johns&_cityTown=st.+johns&_state=04000US04&_zip=&_lang=en&_sse=on&ActiveGeoDiv;=geoSelect&_useEV=&pctxt;=fph&pgsl;=160&_submenuId=population_0&ds;_name=null&_ci_nbr=null&qr;_name=null®=null%3Anull&_keyword=&_industry= == Väestö == Vuoden väestönlaskennan aikaan, St. Johnsissa asui 3 269 henkilöä ja siellä oli 989 taloutta ja 805 perhettä. Väestötiheys oli 190,9/km². St. Johnsissa oli 1 392 asuntoa, joiden keskimääräinen tiheys oli 81,3/km². Asukkaista 80,48 % oli valkoisia, 0,37 % afroamerikkalaisia, 6,24 % intiaaneja, 0,28 % aasialaisia, 0,03 % Tyynenmeren saarilta kotoisin olevia, 9,12 % muita ja 3.49 % monirotuisia. Hispaanoja oli 23.19 % väestöstä. St. Johnsissa oli 989 kotitaloutta joista 44,3 % asui alle 18-vuotiaita lapsia, 66,7 % asui yhdessä asuva aviopari ja 18,6 % oli perheettömiä. 6,2 % oli yksin asuvia yli 65-vuotiaita. Talouksien keskimääräinen koko oli 3,19 henkilöä, ja perheiden keskimääräinen koko oli 3,55 henkilöä. 100:aa naista kohden St. Johnsissa oli 101,2 miestä. Jokaista 100:aa yli 18-vuotiasta naista kohden, St. Johnsissa oli 100,1 yli 18-vuotiasta miestä. Mediaanipalkka taloutta kohden oli 35 215 Yhdysvaltain dollaria, ja mediaanipalkka perhettä kohden oli 37 478 Yhdysvaltain dollaria. Miesten mediaanipalkka oli 38 477 Yhdysvaltain dollaria, ja naisten 24 009 Yhdysvaltain dollaria. Noin 12 % perheistä ja 15 % väestöstä eli köyhyysrajan alapuolella, heistä 18,2 % oli alle 18-vuotiaita ja 10,8 % yli 65-vuotiaita. === Ikäjakauma === St. Johnsissa asuvien ikäjakauma prosentteina vuonna 2000: *0-18: 35,5 % *18-24: 8,4 % *25-44: 24,0 % *45-64: 21,7 % *65- : 10,4 % Väestön mediaani-ikä oli 31 vuotta. == Lähteet == == Aiheesta muualla == Luokka:Arizonan kaupungit
Jesse Capelli

Jesse Capelli (s. Jennifer Leone, 21. toukokuuta 1979 Vancouver, Brittiläinen Kolumbia) on kanadalainen pornonäyttelijä. Capelli aloitti mallin työt 14-vuotiaana. Vuonna 1998 hän muutti Los Angelesiin halutessaan näyttelijäksi. Hän esiintyi Perfect 10 -miestenlehdessä ja teki lehden kanssa sopimuksen kolmeksi vuodeksi. Tämän jälkeen hän esiintyi useissa muissa lehdissä kuten High Societyssa, Pabossa, Man's Worldissa ja Penthousessa. Hän oli myös Penthousen Pet of the Month huhtikuussa 2004. Pornografian lisäksi hän on näytellyt pieniä rooleja televisiosarjoissa ja elokuvissa kuten Van Wilder ja Not Another Teen Movie. ==Lähteet== ==Aiheesta muualla== * Jesse Capellin viralliset sivut (HUOM! Sisältää pornografiaa!) * Luokka:Kanadalaiset pornonäyttelijät Luokka:Vuonna 1979 syntyneet Luokka:Elävät henkilöt
Josef Strauss

Josef Strauss (1829–1870) oli itävaltalainen säveltäjä, joka kuului Straussin musiikkisukuun. Hän opiskeli aluksi tekniikkaa. Veljensä Johannin saatua hermoromahduksen vuonna 1853 hän alkoi johtamaan tämän orkesteria. Sijaisuuden päätyttyä Josef taivuteltiin jatkamaan muun perheen mukana musiikkialalla. Hän sävelsi yli 300 tanssia ja sovitti satoja muiden sävellyksiä. Hänen omaan tuotantoonsa kuuluu mm. valssi Itävallan kyläpääskysiä. == Lähteet == == Aiheesta muualla == Luokka:Itävaltalaiset säveltäjät Luokka:Romantiikan säveltäjät Luokka:Vuonna 1829 syntyneet Luokka:Vuonna 1870 kuolleet
St. Johns

St. Johns voi viitata seuraaviin maantieteellisiin kohteisiin: * St. Johns, Alankomaiden Antillit * St. John’s, Antigua ja Barbuda * St. Johns, Arizona, Yhdysvallat * St. John’s, Newfoundland ja Labradorin provinssin pääkaupunki, Kanada * St. Johns, Portland, Oregon * St. Johns, Michigan, Yhdysvallat * St. Johns, Florida, Yhdysvallat on piirikunta Floridassa. St. Johnsin merkittäviä kaupunkeja on muun muassa St. Augustine * St John’s College, usean oppilaitoksen nimi. == Katso myös == * Saint John
Janne Mahlakaarto

Janne Mahlakaarto (s. 19. elokuuta 1981 Oulu) on entinen suomalainen jalkapalloilija. Hän oli pelipaikaltaan keskikenttäpelaaja. Nykyisin Mahlakaarto toimii OLS:n junioripäällikkönä. Kausilla 2008 ja 2007 Mahlakaarto edusti Valkeakosken Hakaa, 2006 Kuopion Palloseuraa ja 2005 Rovaniemen Palloseuraa. Hän pelasi yhteensä 84 Veikkausliiga-ottelua, joissa teki seitsemän maalia. ==Saavutukset== * Liigacup 2006 == Aiheesta muualla == *Luettelo FC OPA:ssa pelanneista jalkapalloilijoista Luokka:Suomalaiset jalkapalloilijat Luokka:Vuonna 1981 syntyneet Luokka:Elävät henkilöt
Tanhuhovi

Tanhuhovi on Lohjalla, lähellä Tynninharjun kauppakeskittymää sijaitseva tanssilava. Se on vuonna 1967 avattu yksityinen tanssin harrastajien tanssipaikka. Tanssit sammuivat 2023 alkaakseen uudelleen syyskuussa 2024. Samalla Tanhuhovi sai uuden nimen ja siitä tuli Ykkös-Lohja Areena. Tanhuhovi nimi säilyy kuitenkin myös jatkossa kun kiinteistön tanssisali säilyy vanhaan tapaansa ja se on nimetty Tanhuhovi-saliksi. Tanhuhovi oli 60-luvulta lähtien tanssikansan kohteena. Siitä tuli vuosikymmenten aikana legendaarinen juhlapaikka niin kaupungille, yrityksille kuin yksityisille. Se on nähnyt messuja, tapahtumia, discoilua ja ennenkaikkea tansseja. Syksystä 2024 alkaen tanssit jatkuvat joka lauantain tansseilla alkaen kello 19. Illan aikana ovat normaalit naisten haut! Aikataulut löydät Tanhuhovi-salista. Tulevat tanssiesiintyjät ilmoitetaan aina muutamaan viikkoa ennen tanssi-iltaa Tanhuhovi-salin verkkokaupassa. Vuodesta 2024 alkaen Tanhuhovi on paljon muutakin kuin vain tanssipaikka. Saneerauksen yhteydessä discosta tuli Padel- kenttiä. Padelia pelataan nyt kolmella kentällä, yhdellä kaksipelikentällä ja kahdella nelinpelikentällä PadeLohjan alaisuudessa. Padel kenttien lisäksi tiloihin on avattu uusi ravintola, ravintola Aroma, joka palvelee sekä lounasasiakkaita syksystä 2024 alkaen, että tanssiväkeä ja muuta ilta- asiakkaita illallisravintolana. Tanhuhovissa eli Ykkös-Lohja Areenassa on myös Ole.fit kuntokeskus ja sen ohjatut ryhmäliikuntatunnit. == Lähteet == == Aiheesta muualla == * Ykkös-Lohja Areena Luokka:Lohjan rakennukset ja rakennelmat Luokka:Tanssilavat
Ritva Aro

Ritva Lempi Emilia Aro (oik. Aro-Maskula; 28. helmikuuta 1905 Kotka – 4. kesäkuuta 1991 Turku) oli suomalainen laulaja (sopraano) ja näyttelijä, joka esiintyi opereteissa, oopperoissa sekä kolmessa suomalaisessa elokuvassa. Hän oli Hanna Granfeltin ja Anna Hagelstamin oppilas. Aro oli 1930- ja 1940-luvulla tunnettu operettiprimadonna, joka sai 1930-luvulla Suomalaisen Oopperan operettituotannoissa työskennellessään enemmän palkkaa kuin yksikään varsinaisista oopperalaulajista. Hän vieraili myös Ruotsissa ja toimi laulunopettajana Turussa. Aron puoliso oli eversti Lauri Maskula. == Lähteet == * * (Archive.org) === Viitteet === == Aiheesta muualla == * Luokka:Suomalaiset näyttelijät Luokka:Suomalaiset laulajat Luokka:Vuonna 1905 syntyneet Luokka:Vuonna 1991 kuolleet
Isopreeni

Isopreeni on orgaaninen yhdiste, joka on huoneenlämmössä (20 °C) olomuodoltaan väritöntä, erittäin haihtuvaa nestettä, jolla on tunnusomainen haju. Se on palavaa, erittäin helposti syttyvää lämmön, kipinöiden tai liekkien vaikutuksesta. Isopreenin rakennekaava on CH2=C(CH3)CH=CH2. Liukenee veteen huonosti 0,7 g/l, mutta erittäin hyvin orgaanisiin liuottimiin, kuten etanoliin, dietyylieetteriin, asetoniin ja bentseeniin. Ilman stabilointiainetta isopreeni polymeroituu helposti valon, kuumuuden, hapettimien tai peroksidien vaikutuksesta. Isopreeniin on yleensä lisätty stabilointiainetta, esimerkiksi 4-tert-butyylipyrokatekolia. Isopreenin polymeroitumistuotteita kutsutaan terpeeneiksi (C5H8)n. Yhdiste on luonnonkumin rakenneyksikkö. Isopreenia esiintyy myös kukkien tuoksuissa ja semiokemikaalina eliöiden viestinnässä. == Valmistus ja käyttö == Isopreeniä voidaan tuottaa luonnonkumista tai terpeeneistä niitä kuumentamalla, sitä syntyy myös öljynjalostuksen sivutuotteena. Synteettisesti isopreenia valmistetaan isopentaanista (C5H12) tai isopenteenistä eli 2-metyyli-2-buteenista (C5H10) poistamalla niistä vetyä. Myös isobuteenin ja formaldehydin tai asetonin ja eteenin välisissä reaktioissa muodostuu isopreeniä. Suurin osa isopreenista käytetään isopreenikumin (cis- polyisopreenin), styreeni-isopreeni-styreeni (SIS) -sekapolymeerien ja butyylikumin valmistukseen. == Ympäristö- ja terveysvaikutukset == Lyhytaikainen altistus aineelle ärsyttää silmiä, ihoa ja hengitysteitä. Isopreenille altistuminen saattaa aiheuttaa syöpää. == Katso myös == *Isoprenoli == Lähteet == == Aiheesta muualla == * *OVA-ohje: Isopreeni *PubChem: Isoprene *United Nations Environment Programme (UNEP): Isoprene CAS N°: 78-79-5 (pdf) *Kyoto Encyclopedia of Genes and Genomes (KEGG): Isoprene *ChemBlink: Isoprene *Liber Herbarum II: Luettelo isopreenia sisältävistä kasveista *Report on Carcinogens, Twelfth Edition (2011): Isoprene CAS No. 78-79-5 (pdf) *Pherobase: Floral Compound - isoprene *Pherobase: Semiochemical - isoprene Luokka:Alkeenit
Central Perk

thumb|180px|Kuva Central Perkin nurkkauksesta, missä näkyy myös Phoeben kitara. Kyseisessä nurkkauksessa Phoebe esittää kappaleensa. thumb|180px|Kuva Central Perkistä. Central Perk on kuvitteellinen kahvila Frendit- televisiosarjassa. Se on yksi sarjan keskeisimmistä tapahtumapaikoista, jossa päähenkilöt viettivät suuren osan vapaa-ajastaan keskustellen. Se sijaitsi New Yorkin Greenwich Villagessa lähellä ystävysten asuntoja. Central Perk -nimi tulee Central Parkista. Central Perkin omistaja on Terry-niminen mies, jota Rachel ja Phoebe kutsuvat idiootiksi. Häntä ei nähty sarjassa usein, vaan paikalla oli tavallisesti tarjoilija Gunther. Ennen kahvilaa paikalla sijaitsi baari, jossa ystävykset viettivät aikaansa. Sen mentyä konkurssiin he saivat kuulla, että paikalle tulisi kahvila eivätkä uskoneet viihtyvänsä siellä. Joka tapauksessa he viettivät siellä paljon aikaa istuen isolla sohvalla, joka oli heidän saapuessaan käytännössä aina vapaana muiden paikkojen ollessa täynnä. Tästä käsikirjoittajat tekivät vitsin, kun yhdessä jaksossa ystävykset saapuvat kahvilaan huomaten sohvan olevan varattu. He katsahtivat toisiaan, kääntyivät ympäri ja poistuivat. Kyseinen kerta oli kolmannella tuotantokaudella, ja sohvalla istuivat juuri edellä mainitun tuotantokauden käsikirjoittajat. Vieraana George Stephanopoulus -jaksossa Joey todistaa Chandlerille, että Central Perkiin on alle sata askelmaa heidän asunnoltaan laskien niiden määräksi 97. Ystävykset siis viettävät suuren osan sarjasta Central Perkissä, missä Phoebe usein soittelee säveltämiään ja sanoittamiaan kappaleita. Yhdessä jaksossa myös Ross soitti siellä oman ”kappaleensa”, mitä kaikki muut paitsi Phoebe pitivät kamalana. Kappaleessa kuullaan muun muassa helikopterin ääntä, lampaan määmimistä, koiran haukkumista ja muiden eläinten ääniä. Lopussa Ross paljastaa, että soitti tahallaan viimeisen kappaleen huonosti jotta Phoebe voisi soittaa kahvilassa taas. ==Kahvilaketju== Sarjan innoittamana ympäri maailmaa on avattu ainakin neljä kahvilaa käsittävä Central Perk -ketju. Kahvilat sijaitsevat Dubaissa ja Genevessä.http://www.central-perk.com/ ==Lähteet== Luokka:Frendit Luokka:Kuvitteelliset paikat en:Friends pt:Central Perk ru:Друзья (телесериал)#Место действия
Pirttikoski

Pirttikoski voi tarkoittaa seuraavia: ;paikkoja: * Pirttikoski, kylä Kalvolassa. * Pirttikoski, kylä Pyhäjoella. * Pirttikoski, kylä Rovaniemellä. * Pirttikosken vesivoimalaitos Rovaniemellä. * Pirttikosken voimalaitos Kaustisella. * Pirttikoski on myös erään Kiiminkijoen kosken nimi. ;henkilöitä: * Seppo Pirttikoski, Ilmajoen ja Ylihärmän kunnanjohtaja
Puistola (täsmennyssivu)

Puistola voi tarkoittaa seuraavia: == Paikannimenä == * Puistola, Suurmetsän osa-alue Helsingissä. * Puistolan rautatieasema Helsingissä. * Puistola, asuinalue Jyväskylässä. * Puistola, asuinalue Jämsänkoskella. * Puistola, kaupunginosa Kajaanissa. * Puistola, Katariinan kaupunginosan entinen nimi Kotkassa. * Puistola, asuinalue Nurmijärvellä. * Puistola, asuinalue Oulaisissa. * Puistola, asuin- ja liikekerrostalo Oulussa * Puistola, työväentalo Vihdissä. == Sukunimenä == * Juha-Antero Puistola (s. 1967), suomalainen kirjailija ja komentaja * Niklas Puistola (s. 2004), suomalainen jääkiekkoilija * Pasi Puistola (s. 1978), suomalainen jääkiekkoilija * Patrik Puistola (s. 2001), suomalainen jääkiekkoilija == Muuta == * Puistolan koulu, Lahdessa sijaitseva erityiskoulu, joka yhdistettiin sittemmin Kärpäsen kouluun.
Jyväskylän Reserviupseerit

Jyväskylän Reserviupseerit ry (JRU) on perustettu 4. toukokuuta 1932. Alkuperäinen nimi oli Keski-Suomen Reserviupseerikerho ry, joka vaihdettiin 1950-luvulla Jyväskylän Reserviupseerikerho r.y:ksi ja nykyiseen muotoonsa 1990-luvulla. Yhdistys on Keski-Suomen Reserviupseeripiiri ry:n jäsen ja 17. toukokuuta 1931 perustetun Suomen Reserviupseeriliiton alainen jäsenyhdistys. Yhdistyksen tarkoituksena on olla jäsentensä aatteellisena ja toiminnallisena yhdyssiteenä vapaaehtoisessa maanpuolustustyössä. JRU on ollut Suomen Reserviupseeriliiton aktiivisin yhdistys vuonna 2004 ja 2005 sekä Keski-Suomen Reserviupseeripiirin aktiivisin yhdistys 2003 ja 2005. JRU:n juuret juontavat sisäpoliittisen kuohunnan aikaan: yhdistys perustettiin vain pari kuukautta Mäntsälän kapinan loppumisen jälkeen. Perustamiseen myötävaikutti voimakkaasti Jyväskylän suojeluskuntapiirin päällikkö, taiteilija Edvin Hämäläinen, ja monet aktiiviset reserviupseerikerhon jäsenet olivat samalla aktiivisia suojeluskuntalaisia. Jyväskylän Reserviupseereilla on näkyvä paikka Jyvässeudun historiassa - esim. Taipaleentalo (Kramsunkatu 7) on yhdistyksen rakennuttama asevelitalo ja Minna Canthin patsas Kirkkopuistossa on JRU:n jäsenen, kuvanveistäjä Pauli Koskisen, käsialaa. ==Lähteet== * * Luokka:Suomen Reserviupseeriliitto Luokka:Jyväskylä
Legendren liittofunktio

Legendren liittofunktiot ovat joukko funktioita, jotka tulevat usein vastaan erilaisissa fysiikan ja tekniikan sovelluksissa. Etenkin Laplacen yhtälön ratkaisussa pallokoordinaatistossa. Vaikka Legendren liittofunktiot voidaan lausua alkeisfunktioiden avulla, luonteensa vuoksi niitä pidetään usein erikoisfunktioina. Legendren liittofunktioista käytetään joskus myös nimitystä Legendren liittopolynomit tai assosioidut Legendren polynomit, vaikka vain osa liittofunktioista oikeastaan on polynomeja. Legendren liittofunktiot P_n^m(x) toteuttavat Legendren liittoyhtälön eli yleistetyn Legendren differentiaaliyhtälön :(1 - x^2)\frac{d^2y}{dx^2} - 2x\frac{dy}{dx} + [n(n+1)- \frac{m^2}{1 - x^2}]y = 0 Yhtälössä esiintyvät parametrit m ja n ovat yleensä positiivisia kokonaislukuja ja niillä on ehto n \le m, jotta yhtälöllä olisi muu ratkaisu kuin y(x) = 0\,. Ensimmäiset Legendren liittofunktiot ovat :P_{0}^{0}(x)=1 :P_{1}^{1}(x) = (1-x^2)^{1/2} :P_{1}^{2}(x) = 3x(1 - x^2) ^{1/2} :P_{1}^{3}(x) = \frac{3}{2}(5x^2 - 1)(1 - x^2)^{1/2} :P_{2}^{2}(x) = 3(1 - x^2) :P_{2}^{3}(x) = 15x(1 - x^2) :P_{3}^{3}(x) = 15(1 - x^2)^{3/2} Liittofunktiot ovat polynomeja vain jos m on parillinen. Erityisesti P_{n}^{0}(x) = P_n(x), mikä tekee Legendren polynomeista liittofunktioiden erikoistapauksen. Vaikka kaikki liittofunktiot eivät ole polynomeja, niillä on ortogonaalisten polynomien ominaisuuksia. Esimerkiksi Legendren liittofunktioita tuottava Rodriguesin kaava on :P_{n}^{m}(x) = \frac{(1 - x^2)^{m/2}}{2^nn!}\frac{d^{n+m}}{dx^{n+m}}(x^2 - 1)^n tai helpommin niitä voi laskea rekursiokaavoilla :(n-m+1)P_{n+1}^{m}(x) = (2n+1)xP_n^m(x) - (n+m)P_{n-1}^{m}(x) :P_{n}^{m+2}(x) = \frac{2(m+1)x}{(1 - x^2)^{1/2}}P_n^{m+1}(x) - (n-m)(n+m+1)P_{n}^{m}(x). Ne ovat myös ortogonaalisia välillä [-1,1] siten, että :\langle P_n^m, P_k^m\rangle = \int_{-1}^{1}P_n^m(x) P_k^m(x)dx = 0, \; n eq k ja liittofunktiot negatiivisilla m:n arvoilla on helppo saada positiivisista vastaavista :P_n^{-m}(x) = (-1)^m \frac{(n-m)!}{(n+m)!}P_n^m(x). Ortogonaalisten polynomien tapaan Legendren liittofunktiot muodostavat kantafunktiojoukon, jonka virittämässä kannassa voidaan esittää muita funktioita potenssisarjana. Legendren m:nsien liittofunktioiden avulla lausuttuna mielivaltaista funktiota f(x) vastaa sarjakehitelmä :f(x) = c_mP_m^m(x) + c_{m+1}P_{m+1}^m(x) + c_{m+2}P_{m+2}^m(x) + \ldots = \sum_{k=m}^{\infty}c_kP_k^m(x), missä kertoimet c_k saadaan integraalista :c_k = \frac{2k+1}{2}\frac{(k-m)!}{(k+m)!}\int_{-1}^1 f(x)P_{k}^m(x)dx. Kuten Legendren polynomit, myös Legendren liittofunktiot voidaan lausua sijoituksella x = \cos \theta. Tällöin ensimmäiset funktiot saavat muodot :P_{0}^{0}(\cos\theta)=1 :P_{1}^{1}(\cos\theta)=-\sin\theta :P_{2}^{1}(\cos\theta)=-3\cos\theta\sin\theta :P_{2}^{2}(\cos\theta)=3\sin^2\theta :P_{3}^{1}(\cos\theta)=-\frac{3}{2}(5\cos^2\theta-1)\sin\theta :P_{3}^{2}(\cos\theta)=15\cos\theta\sin^2\theta :P_{3}^{3}(\cos\theta)=-15\sin^3\theta Tämä esitysmuoto on erityisen tärkeä, sillä sen avulla päästään käsiksi monissa yhteyksissä tärkeisiin palloharmonisiin funktioihin. Luokka:Erikoisfunktiot
The Great Rock ’n’ Roll Swindle (soundtrack)

The Great Rock ’n’ Roll Swindle on brittiläisen punkyhtye Sex Pistolsin 26. helmikuuta 1979 julkaistu soundtrackalbumi. Se on soundtrack yhtyeen elokuvasta The Great Rock ’n’ Roll Swindle. The Great Rock ’n’ Roll Swindlea pidetään jossain määrin Sex Pistolsin toisena albumina, vaikka yhtyeen Never Mind the Bollocks, Here’s the Sex Pistols olikin sen ainoa studioalbumi. Albumilla esiintyy Sex Pistolsin lisäksi muitakin artisteja. Se sisältää muun muassa yhtyeen basistin Sid Viciousin version kappaleesta ”My Way”. ==Kappaleet== ===Versio 1=== #”God Save the Queen” (Cook/Jones/Matlock/Rotten) #”Johnny B. Goode”/”Roadrunner” (Chuck Berry)/(Jonathan Richman) #”Black Arabs”: ”Anarchy in the UK”/”God Save the Queen”/”Pretty Vacant”/”No One is Innocent” (Cook/Jones/Matlock/Rotten/Biggs) #”Anarchy in the UK” (Cook/Jones/Matlock/Rotten) #”Substitute” (Pete Townshend) #”Don’t Gimme No Lip” (Thomas/Richards) #”(I’m Not Your) Stepping Stone” (Boyce/Hart) #”Anarchie Pour Le UK” (Cook/Jones/Matlock/Rotten) #”Belsen Was a Gas” (Cook/Jones/Vicious/Rotten) #”Belsen Vos A Gassa” (Cook/Jones/Matlock/Rotten) #”Silly Thing” (Cook/Jones) #”My Way” (Paul Anka/Claude François/Revaux) #”I Wanna Be Me” (Matlock/Cook/Jones/Rotten) #”Something Else” (Eddie Cochran/Sharon Sheeley) #”Rock Around the Clock” (Myers/Freedman) #”Lonely Boy” (Cook/Jones) #”No One Is Innocent” (Cook/Jones/Ronnie Biggs) #”C’mon Everybody” (Cochran/Capehart) #”EMI” (Cook/Jones/Matlock/Rotten) #”The Great Rock ’n’ Roll Swindle" (Cook/Jones/Temple) #”Friggin’ in the Riggin’” (trad., sov. Jones) #”You Need Hands” (Bygraves) #”Who Killed Bambi” (Edward Tudor- Pole/Vivienne Westwood) ===Versio 2=== #”God Save the Queen” (Symphony) #”Rock Around the Clock” #”Johnny B. Goode” #”Road Runner” #”Black Arabs” #”Anarchy in the UK” (New Version) #”Watcha Gonna Do About It?” #”Who Killed Bambi?” #”Silly Thing” #”Substitute” #”Don’t Give Me No Lip Child” #”I’m Not Your Stepping Stone” #”Lonely Boy” #”Something Else” #”Anarchie Pour Le UK” #”Belsen Was a Gas” (live, San Francisco) #”Belsen Was a Gas” (Ronnie Biggs’n kanssa) #”No One is Innocent” #”My Way” #”C’mon Everybody” #”EMI” (Orchestra) #”The Great Rock ’n’ Roll Swindle” #”You Need Hands” #”Friggin in the Riggin’” Luokka:Vuoden 1979 soundtrackit luokka:Sex Pistolsin albumit
Morquion oireyhtymä

Morquion oireyhtymä on pienikasvuisuutta ja liikuntarajoitteisuutta aiheuttava niin sanottu kertymätauti. Siihen liittyy hermoston ja sydäntoimintojen vaurioita, mutta älykkyys on normaali. Kuulovammaisuus on yleinen, ja sarveiskalvoon syntyy iän myötä samentumia. Se johtuu useamman entsyymin vaurioitumisesta. Se on parantumaton, mutta sitä voidaan helpottaa leikkauksilla. Morquio on erittäin harvinainen perinnöllinen sairaus, ja se johtaa ennenaikaiseen kuolemaan 30–40 ikävuoden tienoilla. Kehitysvammahuollon tietopankki Mukopolysakkaridoosit, Rinnekoti.fi Noin yhdellä 400 000 englantilaisesta on Morquion oireyhtymä. Suomessa syntyy koko MPS-ryhmän tauteihin sairastuneita vuosittain 1–2, ja potilaita on Suomessa yhteensä noin 20, toisen lähteen mukaan elossa olisi 36.Paula Typpi, Opinnäyte Tauti kuuluu mukopolysakkaridooseihin eli MPS-tauteihin, ja se on tyyppiä MPS- IV.Invalidiliiton Lahden kuntoutuskeskus Taudin kuvasivat toisistaan riippumattomasti vuonna 1929 Luis Morquio Montevideossa Uruguayssa ja James Frederick Brailsford Birminghamissa Englannissa.Who named it? -sivustoL. Morquio. Sur une forme de dystrophie osseuse familiale. Archives de médecine des infants, Paris, 1929, 32: 129-135. J. F. Brailsford. Chondro-osteo- dystrophy. Roentgenopgraphic & clinical features of a child with dislocation of vertebrae. The American Journal of Surgery, New York, 1929, 7: 404-410. == Lähteet == Luokka:Perinnölliset sairaudet Luokka:Oireyhtymät Luokka:Harvinaissairaudet
Meloria

Meloria on pieni Italialle kuuluva kivikkoinen saari (tai laajemmin matalikko) Ligurianmeressä Toscanan rannikolla Livornon kaupungin edustalla. Saari oli kahden meritaistelun näyttämönä keskiajalla. Melorian ensimmäisessä taistelussa vuonna 1241 Pyhän saksalais-roomalaisen keisarikunnan hallitsijan Fredrik II:n ja Pisan laivastot hyökkäsivät Genovan tasavaltaa vastaan. Taistelu päättyi keisarikunnan ja Pisan voittoon. Voittajat vangitsivat genovalaisten joukossa matkanneet, paavi Gregorius IX:n lateraanikonsiiliin kutsumat englantilaiset, ranskalaiset ja espanjalaiset prelaatit. Toinen taistelu, joka käytiin sunnuntaina 6. elokuuta 1284, oli historiallisesti merkittävämpi, ja ”Melorian taistelu” viittaakin yleensä tähän tapahtumaan. Taistelussa Genova romahdutti Pisan merivallan. Albertino Morosinin, Ugolino della Gherardescan ja Andreotto Saracenon komennuksessa ollut Pisan laivasto oli sataman suojissa eikä kyennyt vastaamaan genovalaisten hyökkäykseen. Melorian matalikko () on noin 40 neliökilometrin laajuinen, ja siitä on tehty luonnonsuojelualue. Matalikolla kohoavat Melorian torni () ja majakka. Pisalaiset rakensivat paikalle tornin jo vuonna 1154, mutta genovalaiset tuhosivat sen meritaistelun jälkeen vuonna 1286. Ferdinando I de' Medici rakennutti uuden tornin vuonna 1598, mutta se joutui aaltojen rapauttamaksi, ja nykyisen tornin kaariaukkoineen pystytti Cosimo III de' Medici vuonna 1709. == Lähteet == == Aiheesta muualla == Luokka:Livorno Luokka:Toscanan saaristo
Yaka-Garonfin Koptigan

Yaka-Garonfin Koptigan (s. 31. joulukuuta 1941) on togolainen tennispelaaja, joka on kaikkien aikojen vanhin Davis Cupissa pelannut pelaaja. Hän oli tuolloin 59 vuotta ja 147 päivää vanha. Hän pelasi ainoan Davis Cupin tennispelinsä Mauritiusta vastaan 27. toukokuuta 2001. ==Lähteet== * Yaka- Garonfin Koptiganin Davis Cup -profiili ===Viitteet=== Luokka:Togolaiset tennispelaajat Luokka:Vuonna 1941 syntyneet Luokka:Elävät henkilöt
Burns Inside

Burns Inside on suomalaisen Bleak-yhtyeen ensimmäinen täyspitkä albumi. Se julkaistiin 17. toukokuuta 2006. Levyltä on julkaistu kolme singleä: Play (2005), What You Are (2006) sekä Silvertigo (2007), joka sisältää muun muassa Jadesoturista tutun kappaleen Fate. Albumi nousi julkaisuviikollaan Suomen virallisen listan sijalle 12. == Kappaleet == #Play #What You Are #Crossword #Modual #Any Given Day #Silvertigo #Don’t touch #Stains #9 #M #Good girl #Burns inside == Kokoonpano == * Caleb – laulu * Madu – kitara, laulu * Crab – kitara * Zeta – basso * Junior – rummut === Tuotanto === * Tomi Malm – tuottaja, äänittäjä * Antti Eräkangas – äänittäjä * Mikko Raita – miksaaja (HIP Studiot), äänittäjä, co-tuottaja == Arvostelut == * Imperiumi.net: Imperiumi.net * Soundi: Soundi == Lähteet == Luokka:Vuoden 2006 esikoisalbumit Luokka:Suomalaiset rockalbumit
Speedball

Speedball (myös nimellä KlashBall) on Bitmap Brothersin kehittämä ja Image Worksin julkaisema toimintapeli, jonka aiheena on futuristinen amerikkalaista jalkapalloa muistuttava väkivaltainen joukkuepeli. Peli on julkaistu vuonna Amigalle, Atari ST:lle, Commodore 64:lle, DOS:lle, NES:lle ja Sega Master Systemille. NES-version nimi on Klashball. Pelin seuraaja Speedball II on julkaistu vuonna 1990. Siinä pelikenttä on isompi, ja pelaajia voi ostaa ja myydä. == Vastaanotto == Peli on voittanut Golden Joystick Awards -palkinnon Game of the Year 16-bittisten kategoriassa. The One -lehti antoi pelille arvosanaksi 90% arvostelussaan. == Lähteet == == Aiheesta muualla == * * Luokka:Vuoden 1988 videopelit Luokka:Amiga-pelit Luokka:Atari ST -pelit Luokka:Commodore 64 -pelit Luokka:MS-DOS-pelit Luokka:Sega Master System -pelit
Rickenbacker

thumb|Rickenbacker 4003 Rickenbacker International Corporation on yhdysvaltalainen musiikki-instrumenttien valmistaja, jonka perustivat Adolph Rickenbacher ja George Beauchamp vuonna 1931. Yhtiö tunnetaan erityisesti sähkökitaroista ja sähköbassoista. Rickenbackeria pidetään ensimmäisen kiinteärunkoisen sähkökitaran (Lap steel -kitara Frying Pan) suunnittelijana ja valmistajana. Rickenbackerin kitarat nousivat 1960-luvulla suureen suosioon rockyhtyeiden keskuudessa. Kitaroita käyttivät mm. The Byrds -yhtyeen Roger McGuinn sekä The Beatlesin John Lennon ja George Harrison, The Rolling Stonesin Brian Jones, The Whon Pete Townshend sekä monet muut ajan tunnetut muusikot. John Lennonin kuuluisaksi tekemä malli on Capri-sarjan malli 325 vuosimallia 1958.Rock Hardware - Useita kirjoittajia, toim. Paul Trynka ISBN 1-871547-35-0 Lennonin yksilö kuului poikkeukselliseen valmistuserään, johon tehtaalla asennettiin kaksi äänensävy- ja -voimakkuussäädintä tavanomaisen yhden parin sijasta.http://www.rickresource.com Sen runko on ontto, vaikka varhaiseen sarjaan kuuluneessa kitarassa ei ole merkille tunnusomaista ääniaukkoa. Ääniaukko tehtiin myöhempiin sarjoihin, jotta vältettäisiin mielikuva merkin halpasarjasta.http://rickresource.com Harrison sekä McGuinn tekivät tunnetuksi mallin 360/12, joka nimensä mukaisesti on 12-kielinen. Tunnetuimpia sillä soitettuja kappaleita ovat Byrdsin "Mr. Tambourine Man" ja "Turn! Turn! Turn! (To Everything There Is a Season)". Harrison käytti mallia albumilla A Hard Day’s Night (1964). Yes-yhtyeen alkuperäinen kitaristi Peter Banks käytti kuusikielistä 360-mallia yhtyeen kahdella ensimmäisellä albumilla Yes (1969) ja Time and a Word (1970). The Jam -yhtyeen Paul Weller nosti kuusikielisen 360-mallin uudelleen esiin 1980-luvulla. Tom Petty on käyttänyt 360/12 mallia. Suomalaisista muusikoista Anna Karjalainen (Maustetytöt) soittaa Rickenbackeria. 360-sarjan kitarat ovat puoliakustisia eli niiden runko on osaksi ontto. Instrumentti on kuitenkin tarkoitettu pääasiassa sähköisesti vahvistettavaksi. ==Bassot== Bassokitarana Rickenbacker on huomiota herättävä sekä ääneltään että muotoilultaan. Malleissa 4001, 4002, ja 4003 on stereoulostulo, jolloin signaali voidaan johtaa kummastakin mikrofonista eri vahvistimeen. Kuuluisia Rickenbacker-basisteja ovat muun muassa Lou Barlow, Chris Squire (Yes), Adam Clayton (U2), Roger Glover (Deep Purple), John Deacon (Queen), Joey DeMaio (Manowar), Lemmy Kilmister (Motorhead), Geddy Lee (Rush), Paul McCartney, Roger Waters (Pink Floyd) sekä edesmenneet Cliff Burton (Metallica), John Entwistle (The Who) ja Phil Lynott (Thin Lizzy), joka useimmiten käytti Fenderin malleja. Suomalaisista basisteista Rickenbackeria ovat käyttäneet esimerkiksi Mika Sundqvist (Alwari Tuohitorvi), Janne Joutsenniemi (Stone, Suburban Tribe), Tiktak-yhtyeen Mimmu ja Indica-yhtyeen Heini. == Lähteet == ==Aiheesta muualla== * Kotisivut * Web www.rickenbacker.es * http://www.rickresource.com Luokka:Kitaravalmistajat
Ojakylä

Ojakylä tarkoittaa seuraavia maantieteellisiä kohteita: * Ojakylä, kylä Haapavedellä * Ojakylä, kylä Hailuodossa * Ojakylä, kylä Iissä * Ojakylä, kylä Kärsämäellä * Ojakylä, kylä Nivalassa * Ojakylä, Pateniemen kaupunginosan osa- alue Oulussa * Ojakylä, kylä Pyhäjärvellä * Ojakylä, kylä Tyrnävällä * Ojakylä, kylä Utajärvellä * Ojakylä, kylä Ylivieskassa ==Katso myös== *Ojankylä
Hjalmar Backman

Bruno Hjalmar Backman (29. syyskuuta 1882 Tampere – 13. kesäkuuta 1935) oli suomalainen urkuri ja säveltäjä (director musices), jonka kuuluisin sävellys on Sunnuntaiaamuna (”On kesän kirkas huomen”).Otavan Iso Musiikkitietosanakirja 1, s. 229. Otava, Helsinki 1976. ISBN 951-1-02381-0 Hjalmar Backman toimi Tampereella Aleksanterin kirkon kanttorina ja kirkkokuoron johtajana, ja hänet tunnettiin urkuimprovisaatioistaan. Hänen säveltämiään lauluja eri runoilijoiden teksteihin: * Chrysanthemum * Halleluja nyt soikoon * Hanhipaimen * Jo taukos työ * Kiitos herran kuulee hän * Kohta nyt * Kun sinut näin * Pulkkalaulu * Sunnuntaiaamuna (Söndagsmorgon) * Vain hetken kesä kestää * Nuorille * Tammeron marssi (Tampereen vanhimman tyttölippukunnan Tammeron tunnusmusiikki). ==Lähteet== ==Aiheesta muualla== * Luokka:Suomalaiset säveltäjät Luokka:Vuonna 1882 syntyneet Luokka:Vuonna 1935 kuolleet
Ojakylä (Hailuoto)

Ojakylä on kylä Hailuodon kunnassa Pohjois-Pohjanmaalla. Kylä sijaitsee Huikun sataman ja kirkonkylän välisen seututien 816 varrella Ojakylänlahdesta työntyvän Lahdenperän rannoilla. Kylä on levittäytynyt Lahdenperän pohjois- ja länsirannoille. Ojakylä on Hailuodon laajimpia maatalous- ja viljelyaluekeskittymiä. Kylässä on edelleen vanhoja maatilarakennuksia sekä tuulimyllyjä. Kylän entisissä Hailuodon Osuuskaupan tiloissa, nykyisen SEO- huoltoaseman vieressä toimii Luovon puoji -käsityömyymälä, joka aloitti alkujaan toimintansa Hailuoto-seuran käsityötoimikuntana, entisen nuorisoseuran talossa. ==Lähteet== Luokka:Hailuodon kylät Luokka:Pohjois- Pohjanmaan maakunnan entiset taajamat
Ojakylä (Ii)

Ojakylä on kylä ja taajama Iin kunnassa Pohjois-Pohjanmaalla. Kylän alueesta käytetään joskus myös nimeä Etelä-Ii. Vuoden 2022 lopussa taajaman väkiluku oli 298 ja maapinta-ala 2,10 km². Ojakylä sijaitsee valtatien 4 läheisyydessä kunnan keskustaajaman eteläpuolella. Kylällä toimii vuonna 2001 uudistettu noin 100 oppilaan Ojakylän koulu. Ojakylä jakaantuu pohjoisempaan varsinaiseen Ojakylään sekä etelässä lähellä Haukiputaan kunnanrajaa sijaitsevaan Räinänperään sekä valtatien 4 Ojakylästä itäpuolella olevaan Sorosenperään, jossa sijaitsee mm. Kärkkäisen tavaratalo, liikenneasema Autokeidas, sekä Micropolis ja muita yrityksiä. Ojakylässä on aikaisemmin ollut enimmillään kolme kauppaa, josta viimeinen suljettiin 1980-luvulla. Nykyisin Kärkkäisen tavaratalon ja autokeitaan yhteydessä sijaitsee SHOP! (ennen K-Market). == Lähteet == Luokka:Iin kylät Luokka:Pohjois-Pohjanmaan maakunnan taajamat
Anna Popplewell

Anna Katherine Popplewell (s. 16. joulukuuta 1988 Lontoo, Englanti) on englantilainen näyttelijä. Hänet tunnetaan parhaiten roolistaan Susan Pevensienä Narnia-elokuvissa Velho ja leijona sekä Prinssi Kaspian. Vuosina 2013–2017 hän esitti Lola-hovineitoa televisiosarjassa Valtiatar. Popplewell aloitti näyttelemisen kuusivuotiaana ottamalla oppitunteja Allsortsin draamakoulussa. Hänen ensimmäinen roolinsa oli televisioelokuvassa Merirosvon rakastajatar vuonna 1998. Ensimmäisen kerran hän esiintyi valkokankaalla vuotta myöhemmin Kasvattitytön tarinassa, ja jatkoi uraansa sivurooleissa Pikku vampyyrissä (2000) ja Tytössä ja helmikorvakorussa (2003). Suuren yleisön tietoisuuteen Popplewell nousi ensimmäisessä suuressa roolissaan vuoden 2005 Narnian tarinat: Velho ja leijona -elokuvassa yhtenä Pevensien sisaruksista. Jatko-osa Narnian tarinat: Prinssi Kaspian sai ensi-iltansa vuonna 2008. Syksyllä 2007 Popplewell aloitti englannin opinnot Oxfordin yliopiston Magdalen Collegessa. == Filmografia == === Elokuvat === Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1999 Kasvattitytön tarina Mansfield Park Betsey 2000 Pikku vampyyri The Little Vampire Anna 2002 Me Without You Me Without You nuori Marina 2002 Thunderpants Thunderpants Denise Smash 2003 Tyttö ja helmikorvakoru Girl with a Pearl Earring Maetge 2005 Narnian tarinat: Velho ja leijona The Chronicles of Narnia: The Lion, the Witch and the Wardrobe Susan Pevensie 2008 Narnian tarinat: Prinssi Kaspian The Chronicles of Narnia: Prince Caspian Susan Pevensie 2010 Narnian tarinat: Kaspianin matka maailman ääriin The Chronicles of Narnia: The Voyage of the Dawn Treader Susan Pevensie 2012 Payback Season Payback Season Izzy 2015 Freak of Nurture Freak of Nurture Bethany Lane 2019 You Are Here You Are Here Tanya 2023 Nunna II The Nun II Kate === Televisiosarjat === Televisio Televisio Televisio Televisio Televisio Vuosi Nimi Rooli Jaksot 2002 Daniel Deronda Fanny Davilow 3 jaksoa 2012 Halo 4: Forward Unto Dawn Chyler Silva 5 jaksoa 2013–2017 Valtiatar Lola 62 jaksoa == Lähteet == == Aiheesta muualla == * Luokka:Englantilaiset näyttelijät Luokka:Vuonna 1988 syntyneet Luokka:Elävät henkilöt
William Moseley

thumb|right|William Moseley vuonna 2008. William Peter Moseley (s. 27. huhtikuuta 1987 Sheepscombe, Gloucestershire) on englantilainen näyttelijä. Parhaiten hänet tunnetaan roolistaan Peter Pevensienä elokuvissa Narnian tarinat: Velho ja leijona ja Narnian tarinat: Prinssi Kaspian. Hän on myös esittänyt pientä roolia vuoden 2002 televisioversiossa Goodbye, Mr. Chips. ==Aiheesta muualla== * Luokka:Englantilaiset näyttelijät Luokka:Vuonna 1987 syntyneet Luokka:Elävät henkilöt
Neuromance

__NOTOC__ Neuromance on Dope Stars Inc.:n esikoisalbumi, joka julkaistiin 22. elokuuta 2005. == Kappaleet == === CD 1 === ;Code Capricorn // Rise of the Machines # # # # # # ;Code Saturn // Ultraviolent E-Volution # * # # # ;Code Cancer // Epicentre Gigahertz # * # # === CD 2 === Albumin bonuslevy sisältää useita uudelleensovitettuja versioita alkuperäisistä kappaleista. # # # # # # # #10.000 Watts (Punto Omega Remix) # # # # # # # # # # == Kokoonpano == * Victor Love – laulu, kitara, syntetisaattori, ohjelmointi, tuotanto * Alex Vega – kitara * Darin Yevonde – basso * Grace Khold – kansikuva, koskettimet * John Fryer – tuottaja * Thomas Rainer – tuottaja == Arvostelut == * Imperiumi: 7+/10Dope Stars Inc. - Neuromance Viitattu 22.12.2022. == Lähteet == Luokka:Vuoden 2005 esikoisalbumit Luokka:Dope Stars Inc.:n albumit
Ö-studio

Ö-studio oli Nelosella vuosina 1998–1999 esitetty sketsisarja. Sarjan käsikirjoittajana ja tuottajana toimi Lasse Lehtinen. Ohjelman nimi on väännös Ylen ajankohtaisohjelma A-studiosta. ==Rooleissa== *Ile Jokinen *Jope Ruonansuu *Jarkko Tamminen *Johanna Viksten ==Sketsejä== *Homo-info *Jukkaa jurppii *Kysy Jeltsiniltä *Rakas päivikirja ==Lähteet== Luokka:Suomalaiset komediasarjat Luokka:Satiirisarjat Luokka:1990-luvun suomalaiset sketsisarjat
Bernie Taupin

thumb|Bernie Taupin vuonna 2011 Bernard John ”Bernie” Taupin (s. 22. toukokuuta 1950 Sleaford, Lincolnshire) on englantilainen Oscar-palkittu sanoittaja, joka tunnetaan parhaiten vuosikymmeniä kestäneestä yhteistyöstään laulaja-lauluntekijä Elton Johnin kanssa. Taupin on myös julkaissut kolme sooloalbumia. ==Elämäkerta== thumb|Bernie Taupin ja Elton John vuonna 1971 Bernard John Taupin syntyi 22. toukokuuta 1950 maanviljelijäperheeseen Lincolnshiren maaseudulla Englannissa. Hän otti nuoruudessaan musiikillisia vaikutteita Marty Robbinsin musiikista ja kehitti jo nuorena elinikäisen kiinnostuksen Yhdysvaltain villiin länteen. Lopetettuaan koulunkäynnin 16-vuotiaana hän työskenteli sanomalehdessä ja kanafarmilla. Kun levy-yhtiö Liberty Records etsi lehti-ilmoituksella uusia kykyjä, Taupin lähetti heille sanoituksiaan. Sitä kautta hänet ohjattiin tekemään yhteistyötä nuoren laulaja-lauluntekijä Elton Johnin kanssa, silloin vielä nimeltään Reginald Dwight. Taupin lähetteli Eltonille sanoitukset aluksi postitse, ja he tapasivat kasvotusten vasta puoli vuotta yhteistyön aloittamisen jälkeen. Heidän ensimmäisiä kappaleitaan levyttivät laulajat kuten Lulu, Roger Cook ja Brian Keith. Taupin kirjoitti sanat Elton Johnin ensimmäiseen sooloalbumiin Empty Sky (1969), mutta se ei vielä menestynyt. Elton Johnin ura lähti nousukiitoon hänen toisen albuminsa myötä, ja Taupin jatkoi hänen sanoittajanaan. Taupin julkaisi ensimmäisen oman sooloalbuminsa Taupin vuonna 1971. Seuraavina vuosina Elton John saavutti lukemattomia listasijoituksia kappaleillaan, joihin Taupin oli kirjoittanut sanat. Kun kaksikon välit tulehtuivat 1970-luvun puolivälissä, John alkoi käyttää toisten sanoittajien palveluksia. Taupin julkaisi toisen sooloalbuminsa He Who Rides the Tiger vuonna 1980 ja muutti Los Angelesiin. John ja Taupin jatkoivat yhteistyötään 1980-luvun alussa. Taupin kirjoitti myös sanat Starshipin hittiin ”We Built This City” vuodelta 1985, julkaisi kolmannen sooloalbuminsa Tribe vuonna 1987 ja muistelmansa vuonna 1988 sekä perusti yhtyeen nimeltä Farm Dogs. John ja Taupin jatkavat yhteistyötään edelleen. Elton Johnin omien sanojen mukaan Taupin teki hänen uransa mahdolliseksi, ja että ilman Taupinia ei olisi myöskään Elton Johnia.http://www.eltonjohnitaly.com/bernie.html == Julkaisut == ===Sooloalbumit=== * 1971: Taupin * 1980: He Who Rides the Tiger * 1987: Tribe ===Farm Dogsin kanssa=== * 1996: Last Stand in Open Country * 1998: Immigrant Sons == Lähteet == Luokka:Brittiläiset lauluntekijät Luokka:Vuonna 1950 syntyneet Luokka:Elävät henkilöt Luokka:Songwriters Hall of Fame
The Lamb Lies Down on Broadway

__NOTOC__ The Lamb Lies Down on Broadway on temaattinen tupla-albumi, jonka progressiivista rockia esittänyt brittiläinen Genesis-yhtye julkaisi 1974. Albumi kertoo surrealistisen tarinan New Yorkissa asuvasta puertoricolaisesta nuorisorikollisesta, Raelista, joka kohtaa omituisia olentoja ja painajaisenomaisia vaaroja pelastaessaan veljeään Johnia. Monet tarinan tapahtumista ja paikoista ovat peräisin Peter Gabrielin unista. Yhtyeen rumpali Phil Collins kertoi myöhemmin levyn kertovan skitsofreenikosta. Albumin kappaleissa on myös satiirisia viittauksia erilaisiin ilmiöihin aina mytologiasta seksuaaliseen vallankumoukseen. Albumin nimikappaleen lisäksi kappaleet "The Carpet Crawlers" ja "In the Cage" olivat Genesiksen keikkahittejä vielä 90-luvulla. Albumin musiikin säveltämisestä vastasivat pääosin Tony Banks, Phil Collins, Steve Hackett ja Mike Rutherford. Peter Gabriel keskittyi luomaan levyn tarinan ja kirjoitti sanoitukset, lukuun ottamatta kappaletta "Light Dies Down on Broadway", jonka sanoittivat Banks ja Rutherford, koska Gabriel ei kyennyt luomaan mitään yhdistävää linkkiä kappaleiden "Ravine" ja "Riding the Scree" välille. Gabriel teki itse sekä sävelet että sanat kappaleeseen "Counting out time". Albumi sai ilmestyessään vaihtelevat arvostelut ja nousi Britannian listalla sijalle 10 ja USA:ssa sijalle 41. Levyn julkaistuaan yhtye lähti kiertueelle, jonka aikana Peter Gabriel ilmoitti jättävänsä yhtyeen. "Lamb"-kiertue oli siinä mielessä poikkeuksellinen että yhtye esitti kiertueen joka keikalla tämän albumin alusta loppuun, Peter Gabrielin esittäessä levyllä esiintyviä henkilöhahmoja. Konsertin lopussa saatettiin soittaa muutama kappale vanhemmilta levyiltä (esim. "The Musical Box" ja "I know what I like"). 1999 Genesis levytti alkuperäisellä kokoonpanolla uuden version levyn kappaleesta "Carpet Crawlers". 2000-luvun alkupuolella yhtyeen jäsenet suunnittelivat lähtevänsä kiertueelle esittämään "The Lamb"- show’n vielä kerran, mutta tämä suunnitelma kariutui ja lopputuloksena oli että yhtye lähti pienemmällä kokoonpanolla (ilman Gabrielia ja Hackettia) esittämään hittejään "Turn it on again"-nimisellä kiertueella. Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään. == Kappaleet == Kaikki kappaleet sanoittanut Peter Gabriel ellei toisin mainita. === Levy 1 === # # # # # # # # # # # === Levy 2 === # # # # # # # # # # # # == Kokoonpano == * Peter Gabriel – laulu, huilu * Steve Hackett – kitara * Tony Banks – kosketinsoittimet * Mike Rutherford – basso, 12-kielinen kitara * Phil Collins – rummut, lyömäsoittimet, vibrafoni, taustalaulu == Arvostelut == * AllMusic: AllMusic review == Lähteet == Luokka:Vuoden 1974 albumit Luokka:Konseptialbumit Luokka:Genesiksen albumit
The Sickness

The Sickness on yhdysvaltalaisen metalliyhtyeen Disturbedin debyyttialbumi, joka julkaistiin 7. maaliskuuta 2000. Albumi on tyyliltään raskaampaa metallia kuin yhtyeen myöhemmät albumit, joilla tyyli on myös vaihtelevampaa. Albumin sanoitukset ovat synkempiä, ja albumilla on enemmän elektronisia vaikutteita kuin Disturbedin myöhemmällä tuotannolla. Albumi kipusi sijalle 29 Billboard 200 -listalla, ja se pysyi listalla 103 viikkoa kesäkuuhun saakka 2010. The Sickness myi nelinkertaista platinaa Yhdysvalloissa. Albumia on myyty noin 4 248 000 kopiota eli se on yhtyeen menestynein albumi. == Kappaleet == == Kokoonpano == * David Draiman – laulu * Dan Donegan – kitara, koskettimet * Steve Kmak – basso * Mike Wengren – rummut, lyömäsoittimet == Lähteet == Luokka:Vuoden 2000 esikoisalbumit Luokka:Disturbedin albumit